എസ് ഐയെ കൊണ്ട് സല്യൂട്ട് ചെയ്യിപ്പിച്ച നടപടി പ്രതികരണവുമായി സുരേഷ് ഗോപി എം പി ഒല്ലൂര് എസ്ഐയെ കൊണ്ട് സല്യൂട്ട് ചെയ്യിപ്പിച്ച സംഭവത്തില് പ്രതികരണവുമായി സുരേഷ് ഗോപി എംപി. എസ്ഐയെ വിളിച്ചുവരുത്തിയത് വളരെ സൗമ്യമായിട്ടാണെന്നും എം പിയുടെ മുമ്ബില് വാഹനം കൊണ്ട് വന്നിട്ട് ഇരിക്കുന്നത് ശരിയല്ലെന്നും സുരേഷ് ഗോപി പ്രതികരിച്ചു. എസ്ഐയോട് സല്യൂട്ട് ആവശ്യപ്പെട്ട നടപടിയില് പരാതിയുള്ളവര് രാജ്യസഭാ ചെയര്മാനോട് പറയട്ടെയെന്നും അദ്ദേഹം കൂട്ടിച്ചേര്ത്തു. തൃശൂര് പുത്തൂരില് ചുഴലിക്കാറ്റ് വീശിയ പ്രദേശം സന്ദര്ശിക്കുന്നതിനിടെയാണ് സംഭവം.എം പി യെ കണ്ടിട്ടും ജീപ്പില് നിന്നിറങ്ങാതിരുന്ന എസ്.ഐയെ വിളിച്ചുവരുത്തിയാണ് സല്യൂട്ട് ചെയ്യിച്ചത്. താന് എംപിയാണ്, മേയറല്ല എന്നായിരുന്നു ഒല്ലൂര് എസ്ഐയോടുള്ള സുരേഷ് ഗോപിയുടെ പ്രതികരണം. Read Also : എം പിയെ കണ്ടിട്ടും ജീപ്പില് നിന്നും ഇറങ്ങിയില്ല എസ് ഐയെ കൊണ്ട് സല്യൂട്ട് ചെയ്യിപ്പിച്ച് സുരേഷ് ഗോപി ഒല്ലൂര് എസ് ഐയായ ആന്റണിയോടാണ് സല്യൂട്ട് ചെയ്യാന് സുരേഷ് ഗോപി ആവശ്യപ്പെട്ടത്. താനൊരു എം.പി ആണെന്ന് ഓര്മ്മിപ്പിക്കുകയും ഒരു സല്യൂട്ടൊക്കെ ആകാമെന്ന് പറയുകയുമായിരുന്നു.അതേസമയം സംഭവത്തില് എസ് ഐയുടെ ഭാഗത്ത് നിന്നും വിശദീകരണമൊന്നും ഇതുവരെ ഉണ്ടായിട്ടില്ല. Read Also : മതേതരത്വം കാത്ത് സൂക്ഷിക്കുന്നതിലെ പരാജയമാണ് കോണ്ഗ്രസ് വിടാന് കാരണം ജി.രതികുമാര് Story Highlight: M P Suresh gopi response police salute controversy